BOSNA I HERCEGOVINA  

REPUBLIKA SRPSKA   

OSNOVNI SUD U BIJELJINI                                             

Broj:80 0 I 113130 19 I 

Bijeljina, 01.02.2023. godine

Osnovni sud u  Bijeljini, po sudiji Rajković Ljilji, u pravnoj stvari tražioca izvršenja Raiffeisen bank d.d. Bosna i Hercegovina, sa sjedištem u Sarajevu, ul. Zmaja od Bosne bb., protiv izvršenika Zrnić (Savo) Zorana iz Bijeljine, Ul. Dušana Baranjina br. 15, sprat 5, etažne oznake 5-19, radi naplate novčanog potraživanja, donio je dana 01.02.2023. godine sljedeći:

Z A K LJ U Č A K


ODREĐUJE SE prvo ročište za prodaju nepokretnosti izvršenika Zrnić Zorana iz Bijeljine za dan 31.10.2023. godine, sa početkom u 08:30 časova, kancelarija broj 41, označenih kao:

· b.p. 2069 OKUĆNICA stambeno-poslovni objekat površine 241 m2 i dvorište stambeno - poslovnog objekta površine 837 m2 poduložak br.2 na petom spratu trosoban stan površine 105 m2 etažne oznake 5-19 upisan u Ln br.7372 k.o. Bijeljina 1 u kome je Zrnić Save Zoran upisan sa pravom svojine sa dijelom 1/1


Vrijednost nepokretnosti koje su predmet prodaje, prema dopuni nalaza vještaka građevinske struke Radović Vlade od 20.12.2021. godine iznosi  168.000,00 KM.


Nepokretnosti se ne mogu prodati na prvom ročištu ispod ½ utvrđene vrijednosti.


Ako se nepokretnosti ne prodaju na prvom ročištu sud će zakazati drugo ročište u roku od 30 dana i u slučaju da tri ponuđača sa najvećom ponudom na prvom ročištu nisu uplatila prodajnu cijenu.


Poreze i takse u vezi sa prodajom snosi kupac.


Na javnoj prodaji mogu učestvovati sva fizička i pravna lica osim lica navedenih u članu 88. Zakona o izvršnom postupku, uz uslov da prije ročišta za prodaju na ime osiguranja polože 1/10 utvrđene vrijednosti nepokretnosti, ali isti ne može iznositi više od 10.000,00 KM. Prije početka ročišta, sudu treba priložiti uplatnicu kao dokaz da je osiguranje položeno.


Osiguranje se polaže na Račun posebnih namjena – Depozitni račun osnovnih sudova broj: 562 – 099 – 8130145898 kod NLB banke a.d. Banja Luka, vrsta prihoda 223 171, opština 005, budžetska organizacija 10670001, sa naznakom broja predmeta. 


Od polaganja osiguranja oslobođeni su tražilac izvršenja i lica određena članom 86.stav 2.  Zakona o izvršnom postupku.


Kupac je dužan položiti cijenu u roku od 30 dana od dana objavljivanja Zaključka o prodaji nepokretnosti najpovoljnijem ponuđaču. Ako kupac u određenom roku ne položi cijenu, sud će rješenjem prodaju tom ponuđaču proglasiti nevažećom i odrediti da je nepokretnost prodata drugom po redu ponuđaču koji treba, u roku koji mu odredi sud, deponovati cijenu. Navedene odredbe primjenjivaće se prema trećem ponuđaču u slučaju da drugi ponuđač ne deponuje u određenom roku prodajnu cijenu.


U slučaju da sva tri ponuđača sa najvišim ponudama ne ispune svoje obaveze sud može oglasiti da ročište nije uspjelo i zakazati novu prodaju. Iz položenog osiguiranja namiriće se troškovi nove prodaje.


Ponuđačima čija ponuda nije prihvaćena, vratiće se osiguranje odmah nakon zaključenja javne prodaje.

Sud će obustaviti izvršenje ako se nepokretnost ne može prodati ni na drugom ročištu. 
Obustava izvršenja ne sprečava pokretanje novog izvršnog postupka radi naplate istog potraživanja.


Zaključak o prodaji stranka može o svom trošku objaviti u sredstvima javnog informisanja, odnosno da o zaključku obavijesti lica koja se bave u posredovanju prodaje nepokretnosti.  

NAPOMENA: Rješenjem Osnovnog suda Bijeljina br. 80 0 I 115866 20 I 2 od 20.07.2021. godine predmetnom spisu pristupio je tražilac izvršenja Raiffeisen bank DD BiH.


Zaključak se dostavlja strankama, Ministarstvu finansija Poreska uprava Područni centar Bijeljina, na oglasnu tablu suda 30 dana i IKT administratoru.

Pouka o pravnom lijeku:






Sudija

Protiv ovog Zaključka nije dozvoljen pravni lijek.                                          Ljilja Rajković
